ఎన్నికల బందోబస్తు భేష్‌
- Jan 22, 2020 , 23:55:43
ఎన్నికల బందోబస్తు భేష్‌
విధి నిర్వహణలో పాల్గొంటూ ఓటర్లకు చేదోడు వాదోడుగా పోలీస్‌శాఖ పోలింగ్‌ కేంద్రాల వద్ద పటిష్ట బందోబస్తు శాంతి భద్రతలను పర్యవేక్షించిన ఎస్పీ సునీల్‌దత్‌
కొత్తగూడెం క్రైం, జనవరి 22: హోరాహోరీగా జరిగిన మున్సిపల్‌ ఎన్నికలు బుధవారం కట్టుదిట్టమైన పోలీస్‌ బందోబస్తు నడుమ ప్రశాంతంగా ముగిశాయి. జిల్లాలోని రెండు మున్సిపాలిటీల పరిధిలో జరిగిన మున్సిపల్‌ ఎన్నికలలో ఎటువంటి అవాంఛనీయ సంఘటనలు జరుగకుండా పోలీసులు పటిష్టమైన చర్యలు తీసుకున్నారు. పోలీస్‌ అధికారులు, సిబ్బంది బందోబస్తుతో పాటు, ఓటర్లకు సేవచేయడంలో మరోసారి తమ ఔదార్యాన్ని చాటుకున్నారు. కొత్తగూడెంలోని 36వార్డులకు గాను 85 పోలింగ్‌ కేంద్రాలు, ఇల్లెందు 24 వార్డులకు గాను 48 పోలింగ్‌ కేంద్రాల వద్ద పోలీస్‌ అధికారులు బందోబస్తు నిర్వహించారు. పోలింగ్‌ కేంద్రాలకు వచ్చే ఓటర్లకు ఎటువంటి ఇబ్బందులు తలెత్తకుండా పోలీస్‌ అధికారులు, సిబ్బంది జాగ్రత్తలు తీసుకుని వారికి సహకరించారు. అదేవిధంగా పోలింగ్‌ కేంద్రాలకు వచ్చే దివ్యాంగ, వృద్ధ ఓటర్లను పోలీస్‌ సిబ్బంది పోలింగ్‌ కేంద్రాల లోనికి తీసుకువెళ్లి వారి ఓటు హక్కుని స్వేచ్ఛగా సద్వినియోగం చేసుకునే విధంగా సహకరించారు. పోలింగ్‌ కేంద్రాల వద్ద అభ్యర్థులతో కాని, వారి అనుచరులతో కాని ఎటువంటి ఇబ్బందులు తలెత్తకుండా, ఓటర్లను ప్రలోభాలకు గురి చేయకుండా విధులు నిర్వహించారు.
కొత్తగూడెంలో 85ని పోలింగ్‌ కేంద్రాల వద్ద ఒక డీఎస్పీ షేక్‌ మహమ్మద్‌ అలి నేతృత్వంలో ఏడుగురు ఇన్స్‌పెక్టర్లు, 25మంది ఎస్సైలు, 40మంది ఏఎస్సైలు, హెడ్‌కానిస్టేబుళ్లు, 135మంది పోలీస్‌ కానిస్టేబుళ్లు, 40మంది మహిళా కానిస్టేబుళ్లు, 60మంది హోంగార్డులను, ఇల్లెందులోని 48 పోలింగ్‌ కేంద్రాలకు ఒక డీఎస్పీ రవీందర్‌ రెడ్డి నేతృత్వంలో ఇద్దరు ఇన్స్‌పెక్టర్లు, 18మంది ఎస్సైలు, 35మంది ఏఎస్సైలు, హెడ్‌ కానిస్టేబుళ్లు, 150మంది కానిస్టేబుళ్లు, 20మంది మహిళా కానిస్టేబుళ్లు, 40మంది హోంగార్డులను బందోబస్తు విధులకు కేటాయించారు. ఓటింగ్‌ సరిళిని జిల్లా ఎస్పీ సునీల్‌ దత్‌ పలు కేంద్రాలను సందర్శించి పరిశీలించారు. ఎటువంటి ఇబ్బందులు తలెత్తకుండా తీసుకోవాల్సిన జాగ్రత్తల గురించి అధికారులు, సిబ్బందికి సూచించారు. అదే విధంగా అదనపు ఎస్పీ (ఆపరేషన్స్‌) అట్ల రమణారెడ్డి పోలింగ్‌ కేంద్రాలను సందర్శించి బందోబస్తు ఏర్పాట్లను పరిశీలించారు. కొత్తగూడెం మున్సిపాలిటీ ఎన్నికలు 76.47శాతం, ఇల్లెందు మున్సిపాలిటీ ఎన్నికలు 73.73శాతం ఓటింగ్‌ను విజయవంతంగా పూర్తి చేయడంలో జిల్లాలోని పోలీస్‌ అధికారులు, సిబ్బంది తమ ప్రత్యేకతను చాటుకున్నారు. పోలీసుల సేవాభావానికి ఓటర్లు హర్షాతిరేఖలు వ్యక్తం చేశారు.
ennikala bandobastu bheshi
- Jan 22, 2020 , 23:55:43
ennikala bandobastu bheshi
vidhi nirvahanalo palgontu otarlaku chedodu vaadodugaa polisysakha polingi kendrala vadda patishta bandobastu saanti bhadratalanu paryavekshinchina espy sunilkedati
kottagudem kraim, janavari 22: horahoriga jarigina munsipalle ennikalu budhavaaram kattudittamaina polise bandobastu naduma prasaantamgaa mugisai. jillaalooni rendu munsipaalitiila paridhilo jarigina munsipalle ennikalalo etuvanti avaanchaneeya sanghatanalu jarugakunda poliisulu patishtamaina charyalu teesukunnaru. polise adhikaarulu, sibbandi bandobastuto paatu, otarlaku sevacheyadamlo marosari tama audaaryaanni chaatukunnaaru. kottagudemloni 36vaardulaku gaanu 85 polingi kendraalu, illendu 24 vaardulaku gaanu 48 polingi kendrala vadda polise adhikaarulu bandobastu nirvahinchaaru. polingi kendraalaku vache otarlaku etuvanti ibbandulu talettakunda polise adhikaarulu, sibbandi jaagrattalu teesukuni vaariki sahakarinchaaru. adevidhamgaa polingi kendraalaku vache divyaanga, vruddha otarlanu polise sibbandi polingi kendrala loniki teesukuvelli vaari otu hakkuni swechhagaa sadviniyogam chesukune vidhamgaa sahakarinchaaru. polingi kendrala vadda abhyardhulatho kaani, vaari anucharulatho kaani etuvanti ibbandulu talettakunda, otarlanu pralobhaalaku guri cheyakunda vidhulu nirvahinchaaru.
kottagudemlo 85ni polingi kendrala vadda oka dsp sheki mahammadki ali netrutvamlo eduguru insepectorlu, 25mandi essailu, 40mandi aessailu, hedeconisteblulu, 135mandi polise kaanistebullu, 40mandi mahila kaanistebullu, 60mandi hongaardulanu, illendulooni 48 polingi kendraalaku oka dsp ravindersh reddi netrutvamlo iddaru insepectorlu, 18mandi essailu, 35mandi aessailu, heade kaanistebullu, 150mandi kaanistebullu, 20mandi mahila kaanistebullu, 40mandi hongaardulanu bandobastu vidhulaku ketaayinchaaru. otinga sarilini jilla espy sunile datha palu kendraalanu sandarsinchi pariseelinchaaru. etuvanti ibbandulu talettakunda teesukovaalsina jaagrattala gurinchi adhikaarulu, sibbandiki suuchimchaaru. adhe vidhamgaa adanapu espy (aapareshansi) atla ramanareddy polingi kendraalanu sandarsinchi bandobastu erpaatlanu pariseelinchaaru. kottagudem munsipality ennikalu 76.47saatam, illendu munsipality ennikalu 73.73saatam otinganu vijayavantamgaa puurti cheyadamlo jillaalooni polise adhikaarulu, sibbandi tama pratyekatanu chaatukunnaaru. polisula sevaabhaavaaniki otarlu harshaatirekhalu vyaktam chesaru.